**Hvem er vi**

Sektoren består af overlæge Mikael Skov Nielsen, samt overlæge Niels Krarup. Du er tilknyttet vores sektor i 6 måneder. Vores mål er at du får lært selvstændigt at udføre hybrid hofte alloplastik. Vi opererer årligt ca. 2-300 primære hofte alloplastikker, hvor halvdelen er hybrid alloplastikker, samt ca. 100 hybrid alloplastikker til displacerede collum femoris patienter.

**Hvad kan du forvente af os**

* 4 uger inden dit ophold, holder vi et møde, hvor vi gennemgår detaljerne omkring dit ophold
* Du skal være hos os i 6 måneder
* At vi deler vores viden og erfaringer med dig
* At du indgår som fuldt medlem af alloplastiksektoren
* At du opnår de kompetencer der er angivet i målbeskrivelsen
* 2 dage om ugen deltager i afdelingens drift med stuegang og akut vagtarbejde
* Der vil altid være en speciallæge som supervisor, som du er i kontakt med

**Hvad forventer vi af dig**

Vi forventer at du har læst reference programmet for hofte alloplastik. Der findes link hertil på DOS´s hjemmeside. Du bedes også læse forløbsbeskrivelserne for hofte alloplastik, der findes på E-dok.

At du kender vores behandlingsalgoritme:

Elektiv THA < 70 år. Corail/ Pinnacle

Elektiv THA > 70 år samt displacerede collum femoris fraktur. Exeter/Avantage.

**Dine opgaver.**

Vi opererer typisk mandag og tirsdag. Så vidt den daglige planlægning tillader det, vil du være tilknyttet en af alloplastik stuerne mandag og/eller tirsdag. Du bedes derfor orienter dig dagen før om operations programmet, evt planlægge hvilke patienter du skal operere. Udføre templating, ordinere medicin mm. Vi ser meget gerne at, du så vidt det overhovedet er muligt, går med på stuegang af gårdsdagens alloplastik patienter.

I ambulatoriet vil du starte med et let program sideløbende med overlægen. Efter nogen tid vil du selvstændigt skulle varetage et dagsprogram. Der vil selvfølgelig blive taget hensyn til patienternes sværhedsgrad og du vil altid være sammen med en af speciallægerne, så supervision vil være mulig.

**Hvad skal du nå:**

Du skal efter de seks måneder have opnået de relevante kompetencer der er beskrevet i målbeskrivelsen for hoveduddannelse i ortopædkirurgi.

Med venlig hilsen Alloplastiksektoren